**ELŐTERJESZTÉS**

**Szombathely Megyei Jogú Város Közgyűlésének 2024. április 25-i ülésére**

**Tájékoztató a Szombathely Megyei Jogú Város által koordinált Szombathely2030 partnerség 2020. óta megvalósult és folyamatban lévő digitalizációs, zöld és kutatás-fejlesztési tevékenységéről**

A Szombathely2030 10 éves komplex gazdaság- és városfejlesztési stratégia elkészítése 2020. októberben vette kezdetét Szombathely Megyei Jogú Város kezdeményezésére és koordinálásával, helyi stakeholderek bevonásával.

2021. márciusban a pandémia miatt fennálló veszélyhelyzetre való tekintettel Szombathely Megyei Jogú Város polgármestere a Közgyűlés hatáskörében eljárva a fejlesztési dokumentumot a közgyűlési frakcióknak való kiküldést követően a 42/2021.(III.25.) PM számú polgármesteri határozattal fogadta el. Majd 2021. szeptemberben pedig a stratégia megalkotásában résztvevő hét szervezet együttműködési megállapodást írt alá - miszerint elkötelezettek a programban leírt fejlesztési irányokkal szemben és a legjobb tudásuk szerint törekednek arra, hogy előmozdítsák Szombathelyt egy válságálló, tudásra alapuló gazdaság megteremtése felé -, létrehozva ezzel a Szombathely2030 partnerséget.

Az előterjesztéshez csatolt melléklet a Szombathely2030 dokumentum elkészítésének megindításától, vagyis 2020-tól kezdődően részletes leírást tartalmaz a stratégiaalkotás folyamatáról, valamint az azóta megvalósult vagy megvalósítás alatt álló tevékenységekről és projektekről.

A Közgyűlés ülésén Bokányi Adrienn gazdaságfejlesztésért és városfejlesztésért felelős tanácsnok asszony tart részletes prezentációt az előterjesztés tárgyában.

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2024. április 24.**

**/: Dr. Nemény András :/**

**HATÁROZATI JAVASLAT**

**….…./2024. (IV. 25.) Kgy. számú határozat**

Szombathely Megyei Jogú Város Közgyűlése megtárgyalta a „Tájékoztató a Szombathely Megyei Jogú Város által koordinált Szombathely2030 partnerség 2020. óta megvalósult és folyamatban lévő digitalizációs, zöld és kutatás-fejlesztési tevékenységéről” című előterjesztést és az abban foglaltakat tudomásul veszi.

**Felelős:** Dr. Nemény András polgármester

Bokányi Adrienn gazdaságfejlesztésért és városfejlesztésért felelős tanácsnok, a Gazdasági és Jogi Bizottság elnöke

(A végrehajtásért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal